***Приложение № 3***

**Д О Г О В О Р**

Днес, .................... 2019 г., в гр. София, между:

**„Университетска специализирана болница за активно лечение по онкология” ЕАД**, със седалище и адрес на управление: гр. София 1756, район Студентски, ул. „Пловдивско поле” № 6, ЕИК: 000662776, представлявано от д-р Стефан Константинов – изпълнителен директор, наричано по-долу за краткост **ВЪЗЛОЖИТЕЛ**, от една страна,

и

………………………………………………………………………………………., със седалище и адрес на управление: ................................................, ЕИК: ..............................., представлявано от ................. – ..........................., наричано по-долу за краткост **ИЗПЪЛНИТЕЛ** от друга страна,

на основание чл. 112 и следващите от Закона за обществените поръчки и в изпълнение на Решение № ............./...................... на Изпълнителния директор на „УСБАЛО” ЕАД за класиране и определяне на изпълнител на обществената поръчка с предмет: **„Доставка на диагностични консумативи за апарат Ventana BenchMark DX Classic - Full Module за нуждите на „УСБАЛО” ЕАД ”**, се състави и подписа настоящият договор за следното:

**..................................................,** подробно описани по вид и количество в Приложение № 1 от настоящия договор.

**I. ПРЕДМЕТ НА ДОГОВОРА**

**Чл. 1. (1)** Предмет на настоящия договор са периодични доставки на диагностични консумативи за апарат Ventana BenchMark DX Classic - Full Module, наричани в договора „стоки“, съобразно потребностите на **ВЪЗЛОЖИТЕЛЯ**, по видове, прогнозни количества, единични цени и обща стойност, съгласно Техническото и Ценово предложение на **ИЗПЪЛНИТЕЛЯ**, неразделна част от настоящия договор, съответно *Приложение № 1* и *Приложение № 2*.

**(2)** Конкретните доставки в рамките на предмета на настоящия договор се извършват въз основа на писмени заявки на **ВЪЗЛОЖИТЕЛЯ**, в зависимост от неговите фактически потребности и в съответствие със спецификацията и предложенията за изпълнение на поръчката на **ИЗПЪЛНИТЕЛЯ**.

**(3)** Предложенията за изпълнение на поръчката на **ИЗПЪЛНИТЕЛЯ** са неразделна част от настоящия договор, като условията им се считат по право условия на настоящия договор, доколкото друго не е уговорено.

**II. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 2.** **ВЪЗЛОЖИТЕЛЯТ** се задължава да предаде на **ИЗПЪЛНИТЕЛЯ** писмена заявка (или да я изпрати по факс или e-mail, посочен от **ИЗПЪЛНИТЕЛЯ**) за доставка на стоките, съдържаща всички данни необходими за изпълнение на предмета на настоящия договор.

**Чл. 3.** **ВЪЗЛОЖИТЕЛЯТ** се задължава да приеме доставените продукти, съответстващи по вид, количество и качество на договорените и заявени от негова страна пред **ИЗПЪЛНИТЕЛЯ**.

**Чл. 4.** **ВЪЗЛОЖИТЕЛЯТ** се задължава да заплати цената на доставените стоки при условията на настоящия договор. В случай на възникнали затруднения в плащанията по обективни причини **ВЪЗЛОЖИТЕЛЯТ** следва незабавно да уведоми за това **ИЗПЪЛНИТЕЛЯ**. За количества доставени от **ИЗПЪЛНИТЕЛЯ** извън/без заявка, **ВЪЗЛОЖИТЕЛЯ** няма задължение за плащане.

**Чл. 5.** **ВЪЗЛОЖИТЕЛЯТ** може да откаже плащането на фактура, която не е оформена съгласно изискванията на Закона за счетоводството или не съответства на доставените стоки. За отказа се съставя протокол подписан от двете страни, с посочване на причините за отказа.

**ІII. ПРАВА И ЗАДЪЛЖЕНИЯ НА ПРОДАВАЧА**

**Чл. 6.** **ИЗПЪЛНИТЕЛЯТ** се задължава да достави стоките в договорения срок със собствен специализиран транспорт, в съответствие с нормативно установените изискванията и да ги предаде, придружени с документите по чл. 5 от настоящия договор.

**Чл. 7.** **ИЗПЪЛНИТЕЛЯТ** се задължава да предаде стоките по вид, произход, количество и качество на мястото на доставяне и на материално-отговорното лице на **ВЪЗЛОЖИТЕЛЯ**.

**Чл. 8.** **ИЗПЪЛНИТЕЛЯТ** се задължава да представи необходимите документи за извършване на плащането най-късно в деня на доставяне на стоките.

**Чл. 9. (1)** **ИЗПЪЛНИТЕЛЯТ** се задължава да представи гаранция за изпълнение на настоящия договор, в размер на 3 (три) % от стойността на договора без вкл. ДДС, и със срок на валидност три месеца след изтичане срока на договора.

**(2)** Гаранцията за изпълнение на договора е в общ размер на ........................ (.............................) лева без вкл. ДДС. Гаранцията за изпълнение се представя в една от следните форми, като **ИЗПЪЛНИТЕЛЯТ** избира сам формата на гаранцията за изпълнение:

**1.** парична сума;

**2.** банкова гаранция;

**3.** застраховка, която обезпечава изпълнението чрез покритие на отговорността на **ИЗПЪЛНИТЕЛЯ**.

**(3)** Банковата гаранция трябва да съдържа условие за безусловно изплащане след писмено предявено искане от страна на **ВЪЗЛОЖИТЕЛЯ** по реда и начина, посочени в представения документ.

**(4)** Гаранцията за изпълнение на договора служи за обезпечаване на вредите от неизпълнение от страна на **ИЗПЪЛНИТЕЛЯ**, без това да изключва търсенето на обезщетение над нейния размер при действително претърпени вреди и пропуснати ползи.

**(5)** При неизпълнение от страна на **ИЗПЪЛНИТЕЛЯ** - частично или изцяло, и във връзка с това на претърпени вреди от страна на **ВЪЗЛОЖИТЕЛЯ**, то последният се удовлетворява до размера на вредите от предоставената гаранция.

**(6)** Гаранцията за изпълнение се освобождава от **ВЪЗЛОЖИТЕЛЯ** в 90-дневен срок от изтичането/прекратяването на този договор, при изпълнение на всички задължения на страните и при писмено искане от страна на **ИЗПЪЛНИТЕЛЯ**. **ВЪЗЛОЖИТЕЛЯТ** освобождава гаранцията за изпълнение в срок от 5 работни дни от постъпване на искането, без да дължи лихви за периода, през който средствата законно са престояли при него.

**(7)** Гаранцията за изпълнение не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранцията за изпълнение.

**Чл. 10.** **ИЗПЪЛНИТЕЛЯТ** се задължава да отстрани за своя сметка и в договорените срокове всички несъответствия и/или отклонения на доставените стоки, констатирани и предявени по реда на настоящия договор, съобразно сроковете по чл. 29 от договора.

**Чл. 11.** Доставките на стоките, предмет на настоящия договор се извършват от **ИЗПЪЛНИТЕЛЯ** въз основа на писмена заявка на **ВЪЗЛОЖИТЕЛЯ**, в срок до 3 работни дни от получаване на заявката, а при спешна потребност от доставка в срок до 24 часа, от получаването й. В писмената заявка на **ВЪЗЛОЖИТЕЛЯ** се съдържат индивидуализиращите признаци на стоките по вид, търговско наименование и количество. Писмената заявка може да бъде изпратена и по факс или e-mail.

**Чл. 12.**(1) За място на изпълнението се счита болничната аптека/централния склад на „УСБАЛО“ ЕАД, гр. София, съгласно заявката на **ВЪЗЛОЖИТЕЛЯ**.

**(2)** За дата на доставяне се счита датата, на която стоките са приети от материално-отговорното лице на **ВЪЗЛОЖИТЕЛЯ** с приемателно-предавателен протокол.

**(3)** Доставката на стоките се удостоверява с подписана от получателя фактура и с приемо-предавателен протокол.

**Чл. 13.** Собствеността върху стоките и рискът от случайното погиване или повреждане на стоките преминава върху **ВЪЗЛОЖИТЕЛЯ** в момента на фактическото им приемане на мястото на изпълнението, съгласно приемо-предавателен протокол.

**Чл. 14. (1)** Качеството на доставените стоки трябва да отговаря на качеството на представените каталози, брошури, проспекти, или писма, декларации или други официални документи от производителите на съответните продукти, техническите стандарти на производителя, нормативните изискванията и декларираното в Техническото предложение на **ИЗПЪЛНИТЕЛЯ**, неразделна част от настоящия договор.

**(2)** Остатъчният срок на годност на доставените стоки трябва да бъде не по-малък от 75 (седемдесет и пет) % от обявения от производителя върху опаковката към датата на доставката.

**IV. ФИНАНСОВИ ВЗИМООТНОШЕНИЯ**

**Чл. 15. (1)** Общата стойност на договора за периода на действието му възлиза на ................... (...................................................................................) лева без вкл. ДДС, и .................. (................) с вкл. ДДС.

**(2)** Единичните цените на стоките, предмет на настоящия договор са съгласно класираната оферта на **ИЗПЪЛНИТЕЛЯ** и включват всички разходи до мястото на изпълнение.

**Чл. 16.** **ИЗПЪЛНИТЕЛЯТ** гарантира изпълнението на настоящия договор по цени съобразно посочените в офертата му, валидни за целия договорен срок.

**Чл. 17.** Изменение на договорените цени се допуска само на основанията предвидени чл. 116 от ЗОП, приложимата относно обекта на поръчката нормативна база.

**Чл. 18.** Плащанията на доставените стоки се извършват чрез банков превод по следните банкови сметки на **ИЗПЪЛНИТЕЛЯ**:......................................................................................................

**Банка:** .............................................

**IBAN:** .............................................

**BIC:** ..............................................

в срок – 60 (шестдесет) дни, след предаването на стоките и представяне на следните документи:

а) Оригинална фактура, издадена от **ИЗПЪЛНИТЕЛЯ**, подписана и одобрена от упълномощен представител на **ВЪЗЛОЖИТЕЛЯ**. Във фактурата се посочва номер и дата на договора;

б) Приемо-предавателен протокол;

**V. СРОК НА ДОГОВОРА**

**Чл. 19.** Настоящият договор влиза в сила от датата на подписването му от двете страни и е със срок на действие 12 (дванадесет) месеца от датата на подписване и се прекратява автоматично с неговото изтичане.

**VІ. ПРЕКРАТЯВАНЕ НА ДОГОВОРА**

**Чл. 20.** (1) Действието на този договор се прекратява:

**1.** с изтичането на неговия срок;

**2.** с изпълнение на всички задължения на страните;

**3.** с достигане на предвидената в договора стойност;

**(2)** Договорът се прекратява предсрочно в следните случаи:

**1.** С едностранно едномесечно предизвестие, отправено от **ВЪЗЛОЖИТЕЛЯ** до **ИЗПЪЛНИТЕЛЯ**.

**2.** По взаимно съгласие на страните изразено в писмена форма.

**3.** Поради виновно неизпълнение на задълженията си по настоящия договор, продължило повече от 15 дни – с едностранно писмено предизвестие от изправната страна.

**4.** В случай, че въз основа на влязъл в сила административен акт на **ИЗПЪЛНИТЕЛЯ** му бъде отнето правото да извършва договорената дейност.

**5.** При прекратяване на юридическото лице или откриване на производство по ликвидация на **ИЗПЪЛНИТЕЛЯ**.

**6.** С едностранно писмено уведомление, отправено от **ВЪЗЛОЖИТЕЛЯ** при неизпълнение на задълженията на **ИЗПЪЛНИТЕЛЯ**, посочени в настоящия договор.

**Чл. 21.** В случай на виновно неизпълнение на което и да е от задълженията на **ИЗПЪЛНИТЕЛЯ** по настоящия Договор, **ВЪЗЛОЖИТЕЛЯТ** има право да прекрати Договора с едностранно писмено уведомление без предизвестие. В този случай **ВЪЗЛОЖИТЕЛЯТ** има правото да получи уговорената в Раздел VІІгаранция, както и да търси обезщетение за всички претърпени преви и пропуснати ползи.

**Чл. 22.** При настъпване на някои от обстоятелствата по т. 4 и т. 5 от чл. 20, ал. 2, **ИЗПЪЛНИТЕЛЯТ** е длъжен незабавно да уведоми **ВЪЗЛОЖИТЕЛЯТ**.

**Чл. 23.** Изплащането на неустойки и обезщетения не лишава изправната страна по договора от правото да търси обезщетение за вреди и пропуснати ползи над уговорените размери на общо основание.

**VІІ. ГАРАНЦИИ ЗА ИЗПЪЛНЕНИЕ НА ДОГОВОРА. САНКЦИИ И НЕУСТОЙКИ.**

**Чл. 24.** **ИЗПЪЛНИТЕЛЯТ** гарантира годността на доставените стоки съобразно изискванията и настоящия договор.

**Чл. 25.** **ВЪЗЛОЖИТЕЛЯТ** чрез материално-отговорното лице може да откаже получаване на стоките или част от същите при установени липси, нарушена цялост на опаковките, несъответствия с предадената писмена заявка, по-малък остатъчен срок на годност от договорения и други несъответствия.

**Чл. 26.** **ВЪЗЛОЖИТЕЛЯТ** може да предявява рекламации пред **ИЗПЪЛНИТЕЛЯ** за:

- явни недостатъци – в 3-дневен срок от получаване на стоките, а за малки количества веднага при получаването;

- за скрити недостатъци - през целия срок на годност на доставените стоки, въз основа на протокол, издаден от оторизиран държавен орган.

**Чл. 27.** **ВЪЗЛОЖИТЕЛЯТ** уведомява писмено, включително по факс или e-mail, **ИЗПЪЛНИТЕЛЯ** за наличието на дефекти в доставените стоки веднага след констатирането им. В рекламацията се посочва задължително писмената заявка, датата на доставката респ.протокола, вида на стоките, основанието за рекламацията и конкретното искане за отстраняване на дефектите.

**Чл. 28.** При рекламация за явни несъответствия и/или отклонения **ИЗПЪЛНИТЕЛЯТ** е длъжен в тридневен срок от получаване на рекламацията за своя сметка и риск да замени/достави договорените стоки.

**Чл. 29.** При рекламации за скрити недостатъци **ИЗПЪЛНИТЕЛЯТ** е длъжен в едноседмичен срок от получаването на рекламацията за своя сметка и риск да замени стоките без необходимото качество с договорените или да върне получената цена за стоките, за които са направени рекламации, както и да заплати на **ВЪЗЛОЖИТЕЛЯ** договорената неустойка.

**Чл. 30. (1)** За неизпълнение на задълженията си по настоящия договор включително забавено или неточно изпълнение, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 10 % върху стойността на неизпълнението.

**(2)** **ВЪЗЛОЖИТЕЛЯТ** има право да претендира и обезщетение за претърпените вреди и пропуснати ползи.

**Чл. 31.** Когато при наличие на рекламация **ИЗПЪЛНИТЕЛЯТ** не изпълни задълженията си по настоящия договор или не ги изпълни в срок, същият дължи на **ВЪЗЛОЖИТЕЛЯ** неустойка в размер на 10 % от цената на стоките, за които са направени рекламациите.

**Чл. 32.** При неизпълнение на задълженията на **ИЗПЪЛНИТЕЛЯТ** за доставка на заявените стоки включително откази, забавено или неточно изпълнение повече от три пъти за една и съща обособена позиция, **ВЪЗЛОЖИТЕЛЯТ** има право да развали едностранно и без предизвестие този договор, както и да задържи предоставената от **ИЗПЪЛНИТЕЛЯ** гаранция за съответната обособена позиция, за която договорът е развален.

**Чл. 33.** **ВЪЗЛОЖИТЕЛЯТ** има право да развали частично договора за отделни обособени позиции при условията посочени по-горе като в останалата част се запазва валидността на договора.

**Чл. 34.** При неизпълнение на задълженията си за плащане на доставените стоки в уговорените срокове **ВЪЗЛОЖИТЕЛЯТ** дължи неустойка в размер на 0,1 % на ден върху стойността на забавеното плащане, но не повече от 2 % от стойността на забавеното плащане.

**Чл. 35.** **ВЪЗЛОЖИТЕЛЯТ** удържа договорените неустойки от представената от **ИЗПЪЛНИТЕЛЯ** гаранция за добро изпълнение.

**VІІI. ДРУГИ УСЛОВИЯ**

**Чл. 36.** Всички съобщения между страните, свързани с изпълнението на този договор са валидни, ако са направени в писмена форма, подписани от упълномощените представители на **ВЪЗЛОЖИТЕЛЯ** и **ИЗПЪЛНИТЕЛЯ**.

За дата на съобщението се смята:

- датата на предаването – при ръчно предаване на съобщението;

- датата на пощенското клеймо на обратната разписка – при изпращане по пощата;

- датата на приемането – при изпращане по факс или e-mail.

Адресите и координатите на страните са, както следва:

За **ВЪЗЛОЖИТЕЛЯ:**

Адрес за кореспонденция: гр.София 1756, ул. “Пловдивско поле” № 6 факс: +359 2 870 63 21

За **ИЗПЪЛНИТЕЛЯ:**

Адрес за кореспонденция гр. ..............., ул. ............................................... факс .................................................

**Чл. 37.** Ако някоя от страните промени посочените по-горе адреси и координати , без да уведоми другата страна, последната не отговаря за неполучени съобщения, призовки или други такива.

**Чл. 38.** Страните сочат следните лица за свои представители за осъществяване на контакти и изпълнение на задълженията си по настоящия договор :

За **ВЪЗЛОЖИТЕЛЯ:**

Управителят на „Болнична аптека”, тел: +359 2 807 62 91

За **ИЗПЪЛНИТЕЛЯ:**

............................................................................................. тел.......................................

**Чл. 39.** Всяка от страните по този договор се задължава да не разпространява информация за другата страна станала й известна при или по повод изпълнението на договора.

**Чл. 40.** Всеки спор относно съществуването и действието на настоящия договор или във връзка с него или с неговото нарушаване, включително споровете и разногласията относно действителността, тълкуването, изпълнението или неизпълнението или прекратяването му, ще се уреждат от страните по споразумение.

**Чл. 41.** При непостигане на споразумение страните се договарят да отнесат спора за разглеждане и решаване от компетентния съд.

**Чл. 42.** При съставянето на настоящия договор се представиха следните документи:

• Документи по чл.112 от ЗОП.

• Гаранции за изпълнение на договора.

**Чл. 43.** **ВЪЗЛОЖИТЕЛЯТ** си запазва правото, при необходимост от продължаване на доставките, да удължи срока на сключения договор за изпълнение на поръчката на основание чл. 21 от ЗОП във връзка с определяне на прогнозната стойност на поръчката и с Методическо указание на АОП - "Използване на опции при възлагане на обществени поръчки". Условията, при които влиза в сила опцията са следните:

**1.** **ВЪЗЛОЖИТЕЛЯТ** с отправяне на възлагателно писмо до изпълнителя възлага изпълнението на поръчката за допълнителен срок.

**2.** Срокът на договора може да бъде удължен до 4 (четири) месеца.

**3.** Включването на клаузата за опция и удължаването на срока може да се извърши само преди изтичане на срока на действие на договора.

**Чл. 44. (1)** **ИЗПЪЛНИТЕЛЯТ** се задължава да сключи договор за подизпълнение, когато е обявил в офертата си ползването на подизпълнител.

**(2)** Замяна или включване на подизпълнител по време на изпълнение на договор за обществена поръчка се допуска по изключение и при изпълнение на условията на чл. 66, ал. 11 и 12 от ЗОП.

**(3)** Независимо от възможността за използване на подизпълнител/и отговорността за изпълнение на настоящия договор е на **ИЗПЪЛНИТЕЛЯ**.

**Чл. 45.** При преобразуване на изпълнителя в съответствие със законодателството на държавата, в която е установен, **ВЪЗЛОЖИТЕЛЯТ** сключва договор за изменение на договора за обществена поръчка с правоприемник. Договор за изменение на договора за обществена поръчка се сключва с правоприемника при условията на чл. 116, ал. 1, т. 4, б. „б“ от ЗОП.

Настоящият договор се състави и подписа в три еднообразни екземпляра – два за **ВЪЗЛОЖИТЕЛЯ** и един за **ИЗПЪЛНИТЕЛЯ** и влиза в сила от датата на подписването му.

***Приложения към договора:***

**1.** *Приложение № 1* – Техническо предложение на **ИЗПЪЛНИТЕЛЯ** за изпълнение на поръчката в съответствие с Техническата спецификация и изискванията на възложителя;

**2.** *Приложение № 2* – Ценово предложение на **ИЗПЪЛНИТЕЛЯ**.

**ВЪЗЛОЖИТЕЛ: .......................** **ИЗПЪЛНИТЕЛ: .......................**